פרד פרי

פרד פרי (באנגלית: Frederick John Perry; 18 במאי 1909 – 2 בפברואר 1995), היה טניסאי ושחקן טניס שולחן בריטי, אחד הטניסאים הבולטים בעולם בשנות ה-30, כשלזכותו 14 זכיות בטורנירי גראנד סלאם, מהן 8 זכיות יחיד. במהלך 1934/35 היה הראשון שהצליח לזכות בתחרויות היחידים ב-4 טורנירים של גראנד סלאם. בשנים 1933–1936 היה חלק מנבחרת גביע דייוויס של בריטניה שזכתה בגביע. בשנת 1929 זכה באליפות העולם בטניס שולחן ליחידים.

קריירה ספורטיבית
פרד פרי נולד בעיירה ליד מנצ'סטר. לאחר מספר שנים המשפחה עברה ללונדון. אביו נכנס לפוליטיקה ובשנת 1929 נבחר לפרלמנט הבריטי.

אלוף העולם בטניס שולחן
בשנים 1928–1929 השתתף פרי באליפויות העולם בטניס שולחן ובשנת 1929 אף זכה במקום הראשון בתחרויות היחידים.

במהלך שנות ה-30 הוא עבר לטניס וזכה להצלחה גדולה. פרד פרי היה הראשון שזכה בתחרויות היחידים בכול ארבעת הטורנירים של הגראנד סלאם. כמו כן הוא היה שחקן מוביל בנבחרת הטניס שזכתה בשנים 1933–1936 בגביע דייוויס.

למרות הצלחותיו הוא לא התקבל על ידי הממסד של פדרציית הטניס הבריטית. בשנת 1937 הוא פנה לקריירה מקצועית ובשנת 1938 קיבל אזרחות ארצות הברית. לאור כך תרומותיו לקידום הטניס בריטי נשכחו לכ-40 שנים.

פרד פרי הצליח בקריירה המקצועית במהלכה הוא שיחק לצד דון בדג' ואלסוורט' וינס.

רק בשנות ה-80 הכירו הבריטים בתרומתו של פרי לטניס הבריטי. בשנת 1984 פסלו הוצב בשטח מועדון הטניס בווימבלדון. הוא נכלל בהיכל תהילה של הטניס בשנת 1975.

גמרי גראנד סלאם 
יחידים
 תוצאה  שנה  טורניר  יריב בגמר  תוצאהזכייה  1933  אליפות ארצות הברית הפתוחה   ג'ק קרופורד 6–3, 11–13, 4–6, 6–0, 6–1זכייה  1934  אליפות אוסטרליה הפתוחה  ג'ק קרופורד  6–3, 7–5, 6–1זכייה  1934  אליפות וימבלדון   ג'ק קרופורד  6–3, 6–0, 7–5זכייה  1934  אליפות ארצות הברית הפתוחה   וילמר אליסון 6–4, 6–3, 3–6, 1–6, 8–6גמר  1935  אליפות אוסטרליה הפתוחה   ג'ק קרופורד  6–3, 3–6, 6–1, 6–3זכייה  1935  אליפות צרפת הפתוחה   גוטפריד פון קראם  6–2, 6–4, 6–4זכייה  1935  אליפות וימבלדון   גוטפריד פון קראם 3–6, 8–6, 6–3, 6–1גמר  1936  אליפות צרפת הפתוחה   גוטפריד פון קראם  0–6, 6–2, 2–6, 6–2, 0–6זכייה  1936  אליפות וימבלדון   גוטפריד פון קראם  6–1, 6–1, 6–0זכייה  1936  אליפות ארצות הברית הפתוחה   דון בדג'  2–6, 6–2, 8–6, 1–6, 10–8

זוגות גברים
 תוצאה  שנה  טורניר  שותף  יריבים בגמר  תוצאהגמר  1932  אליפות וימבלדון   פטריק יוז   ז'אן בורוטרה ז'אק בריניון  6–0, 4–6, 3–6, 7–5, 7–5זכייה  1933  אליפות צרפת הפתוחה   פטריק יוז   ויוויאן מקגרת' אדריאן קוויסט 6–2, 6–4, 2–6, 7–5זכייה  1934  אליפות אוסטרליה הפתוחה   פטריק יוז   אדריאן קוויסט דון טורנבל  6–8, 6–3, 6–4, 3–6, 6–3גמר  1935  אליפות אוסטרליה הפתוחה   פטריק יוז   ג'ק קרופורד ויוויאן מקגרת'  6–4, 8–6, 6–2

זוגות מעורבים
 תוצאה  שנה  טורניר  שותף  יריבים בגמר  תוצאהזכייה  1932  אליפות צרפת הפתוחה   בתי נות'ל   הלן וילס סידני ווד  6–4, 6–2זכייה  1932  אליפות ארצות הברית הפתוחה   שרה פלפרי   הלן ג'ייקובס  אלסוורט וינס 6–3, 7–5גמר  1933  אליפות צרפת הפתוחה   בתי נות'ל   מרגרט סקריבן ג'ק קרופורד  2–6, 3–6זכייה  1935  אליפות וימבלדון   דורותי ראונד   נל הופמן  הארי הופמן 7–5, 4–6, 6–2זכייה  1936  אליפות וימבלדון   דורותי ראונד   שרה פלפרי  דון בדג' 7–9, 7–5, 6–4

מותג אופנה
בשנות ה-40 המאוחרות, טיבי ווגנר, כדורגלן אוסטרי-יהודי שפיתח רצועת זיעה ללבישה סביב מפרק כף היד, פנה לפרי בבקשה לסיוע. פרי ערך כמה שינויים בפריט וכך נוצר מגן הזיעה הראשון.

הרעיון הבא של ווגנר היה לייצר חולצת ספורט שתהיה עשויה מבד כותנה סרוג בשילוב שרוולים קצרים וכפתורים לרכיסה כמו חולצותיו של רנה לקוסט. חולצות הפולו של פרד פרי הושקו בווימלבדון 1952 ונחלו הצלחה מיידית. בהתחלה הן היו זמינות רק בשני צבעים - לבן ושחור. הלוגו של המותג, זר הדפנה, מבוסס על הסמל המקורי של אליפות וימבלדון ובשונה מסמלילים אחרים באותה התקופה היה תפור לבד החולצה. בשנות ה-50 המאוחרות, חולצת הטניס הלבנה יוצרה בגרסאות צבעוניות עבור שחקני טניס שולחן, להם אסור ללבוש חולצות לבנות.

בתחילה נוהל המותג על ידי דייוויד, בנו של פרי, עד שנקנה ב-1995 על ידי החברה היפנית "היט יוניון". למרות זאת, משפחת פרי המשיכה לעבוד באופן צמוד עם המותג. המותג היה הספונסר הראשי של שחקן הטניס הבריטי אנדי מארי מתחילת הקריירה שלו ועד 2009.

בשנת 2014 נפתחה החנות הראשונה של המותג בישראל. החל מספטמבר 2019, החברה הפסיקה למכור את חולצות הפולו השחורות-צהובות שלה באמריקה הצפונית לאחר שהפכו למדים הלא-רשמיים של ארגון הימין הקיצוני "הנערים הגאים". החברה גם קראה לחברי "הנערים הגאים" להפסיק ללבוש את הביגוד שלה.

קישורים חיצוניים



הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טניסאים בריטים
קטגוריה:טניסאים זוכי אליפות אוסטרליה הפתוחה
קטגוריה:טניסאים זוכי אליפות צרפת הפתוחה
קטגוריה:טניסאים זוכי אליפות וימבלדון
קטגוריה:טניסאים זוכי אליפות ארצות הברית הפתוחה בטניס
קטגוריה:בריטים שנולדו ב-1909
קטגוריה:בריטים שנפטרו ב-1995
קטגוריה:מונצחים בשלט כחול של ארגון המורשת האנגלית